L 229/34
FI
Euroopan unionin virallinen lehti
18.9.2023
Jäsenvaltioiden on tehtävä tiivistä yhteistyötä komission kanssa, tiedotettava oikea-aikaisesti kaikista puolijohteiden toimitusketjuun liittyvistä kansallisista toimenpiteistä sekä koordinoitava niitä Euroopan puolijohdeneuvostossa. 7.
Kun kriisivaiheen aktivointiaika on päättynyt tai jos kriisivaihe päätetään ennenaikaisesti tämän artiklan 5 kohdan nojalla, 25, 26 ja 27 artiklan mukaisesti toteutettujen toimenpiteiden soveltaminen lakkaa välittömästi. 8.
Komissio päivittää puolijohteiden arvoketjujen 19 ja 20 artiklan mukaista kartoitusta ja seurantaa ottaen huomioon kriisistä saadut kokemukset viimeistään kuuden kuukauden kuluttua kriisivaiheen päättymisestä.
3 j ak so P ul a a n r ea g oi m inen
24 artikla Hätätilavälineistö 1.
Kun kriisivaihe on aktivoitu 23 artiklan nojalla, komissio voi toteuttaa 25, 26 tai 27 artiklassa säädetyn toimenpiteen siinä säädetyin edellytyksin, jos se on tarpeen unionin puolijohdekriisin ratkaisemiseksi. 2.
Komissio rajoittaa Euroopan puolijohdeneuvostoa kuultuaan 26 ja 27 artiklassa säädetyt toimenpiteet niihin kriittisiin aloihin, joiden toiminta on häiriintynyt tai vaarassa häiriintyä puolijohdekriisin vuoksi.
Tämän artiklan 1 kohdassa tarkoitettujen toimenpiteiden käytön on oltava oikeasuhteista ja rajoituttava siihen, mikä on tarpeen kriittisiin aloihin vaikuttavien vakavien häiriöiden torjumiseksi unionissa, ja sen on oltava unionin edun mukaista.
Näitä toimenpiteitä käytettäessä on vältettävä aiheuttamasta suhteetonta hallinnollista rasitetta erityisesti pk-yrityksille. 3.
Kun kriisivaihe on aktivoitu 23 artiklan nojalla ja se on asianmukaista unionin puolijohdekriisin ratkaisemiseksi, Euroopan puolijohdeneuvosto voi a) arvioida asianmukaisia ja tehokkaita hätätoimenpiteitä ja antaa niitä koskevia neuvoja; b) arvioida suojatoimenpiteiden mahdollisen käyttöönoton odotettuja vaikutuksia unionin puolijohdealaan, ottaen huomioon sen, vastaako markkinatilanne elintärkeän tuotteen merkittävää puutetta asetuksen (EU) 2015/479 mukaisesti, ja antaa lausunnon komissiolle. 4.
Komissio tiedottaa säännöllisesti Euroopan parlamentille ja neuvostolle kaikista 1 kohdan mukaisesti toteutetuista toimenpiteistä ja perustelee päätöksensä. 5.
Komissio voi Euroopan puolijohdeneuvostoa kuultuaan antaa ohjeita hätätoimenpiteiden täytäntöönpanosta ja käytöstä.
25 artikla Tietojen kerääminen 1.
Jos kriisivaihe on aktivoitu 23 artiklan nojalla, komissio voi pyytää puolijohteiden toimitusketjussa toimivia yrityksiä toimittamaan tietoja tuotantovalmiuksistaan, tuotantokapasiteetistaan ja nykyisistä ensisijaisista häiriöistä.
Pyydetyt tiedot on rajoitettava siihen, mitä tarvitaan puolijohdekriisin luonteen arvioimiseksi tai mahdollisten lieventävien tai hätätoimen­ piteiden määrittämiseksi ja arvioimiseksi unionin tai kansallisella tasolla.
Tietopyyntöihin ei saa sisältyä sellaisten tietojen toimittamista, joiden paljastaminen olisi vastoin jäsenvaltioiden kansallisia turvallisuusetuja.